ฮิปโปแคมพัส ทำหน้าที่หลักในด้านใด
ฮิปโปแคมพัส เป็นส่วนหนึ่งของสมองที่สำคัญมาก เพราะเป็นสมองส่วนที่เกี่ยวข้องกับระบบความจำ และพฤติกรรมต่างๆ 

ฮิปโปแคมพัส อยู่ที่สมองส่วนหน้า (Forebrain) ส่วนที่เรียกว่ากลีบขมับ (Temporal lobe) รูปร่างคล้ายกับเขาแกะหรือม้าน้ำ (คำว่า Hippocampus เป็นภาษากรีก มาจากคำว่า Hippos แปลว่า ม้า กับ Kampos แปลว่า ปิศาจทะเล)

ฮิปโปแคมพัส ทำหน้าที่หลักในด้านความจำ เป็นส่วนหนึ่งของวงจรด้านความจำ โดยเฉพาะความจำในระยะยาว หน้าที่อื่นๆ เช่น การมีพฤติกรรมต่างๆ, การบอกทิศทาง

เมื่อมีความผิดปกติของฮิปโปแคมพัส ผู้ป่วยจะมีปัญหาด้านความจำ มีพฤติกรรมผิดปกติ มีความผิดปกติด้านการรับรู้ทิศทาง และเป็นจุดกำเนิดของการชักได้ด้วย

โรค/ภาวะผิดปกติที่พบบ่อยที่เกิดกับสมองส่วนนี้ เช่น โรคสมองเสื่อมอัลไซเมอร์, โรคลมชักชนิดพฤติกรรมผิดปกติ และการชักแบบเฉพาะที่ชนิดรักษายาก, ภาวะสมองขาดออกซิเจน และสมองอักเสบจากเชื้อไวรัส (ไวรัสสมองอักเสบ)

การดูแล ฮิปโปแคมพัส คือ ต้องฝึกสมอง/ออกกำลังสมอง ทำแบบฝึกหัดด้านส่งเสริมความจำเสมอ ป้องกันภาวะสมองเสื่อม ดูแลไม่ให้เกิดโรคสมอง ฉีดวัคซีนป้องกันโรคสมองอัก เสบติดเชื้อตามคำแนะนำของแพทย์/กระทรวงสาธารณสุข และตอนเป็นเด็กต้องพยายามไม่ให้เกิดไข้สูงแล้วชัก (ไข้ชักในเด็ก) โดยต้องรีบเช็ดตัวลดไข้และให้ยาลดไข้เมื่อเด็กมีไข้สูง
Anatomy